
Nouă "taxă pe carbon” ar putea deveni obligatorie pentru români în următoarea perioadă, că așa dorește Bruxellul, 
ca să salveze planeta. Comisia Europeană vrea să introducă "taxa pe carbon” pentru încălzirea locuințelor și pentru 
autovehiculele personale. Măsura este pregătită deja la nivelul Uniunii Europene și delegația FMI, care a vizitat 
zilele trecute România, a făcut această propunere în vederea introducerii unei astfel de taxe și a unor accize 
suplimentare pe combustibilii fosili. Zilele acestea, Asociaţia Energia Inteligentă a realizat mai multe calcule, care 
arată cât vor evolua prețurile dacă aceste măsuri vor fi aplicate la presiunea U.E. Introducerea unei taxe pe carbon 
în sectorul de construcții, la un preţ al carbonului de 80 de euro pe tonă, se va traduce în costuri suplimentare 


pentru încălzirea locuințelor. Situația merge pe orizontală și verticală în toată economia românească, care va duce 
la explozia prețurilor. De exemplu, pentru o casă de locuit taxa va ajunge la 2.400 lei pe an? Cele mai lovite vor fi 
însă locuinţele care se încălzesc cu lemne - pentru că ele vor ajunge să plătească cu aproape 4.700 de lei pe an în 
plus. Costurile cu încălzirea vor crește cu 26% în urma aplicării „taxei pe carbon” și vor ajunge la 3.900 lei pe an 
pentru un apartament cu două camere, la aproape 5.900 de lei pentru apartamentele cu patru camere și la aproape 
12.000 de lei pentru case? Cele mai afectate vor fi locuinţele încălzite cu lemne. Acestea vor suporta o creştere de 
48 de procente, adică un cost anual de peste 14.000 de lei. O mașină Dacia Logan emite aproximativ 2 tone de 
carbon la circa 15.000 de km parcurși. Costurile pentru acest carbon vor fi de circa 800 de lei, astfel cheltuielile cu 
carburantul ar putea ajunge la 7.600 lei pe an. 


Toate aceste cheltuieli suplimentare se cuantifică în niște sume considerabile care vor duce la falimentarea firmelor 
românești şi la sărăcirea accelerată a populaţiei. Tot ce emite carbon va fi taxat, lucru ce va duce la scăderea 
veniturilor. Recent, senatorul Sorin Lavric a atras atenţia despre taxa pe emisiile de carbon cerută de FMI: "Va veni 
o zi când vom plăti o taxă pentru depășirea unui anumit număr de respiraţii zilnice. FMI vrea să-i aducă pe români 
la sapă de lemn. Dovada: de curând această instituţie tiranică i-a cerut Guvernului să ne pună bir pe orice emisie de 
CO2 avându-și originea într-un combustibil fosil (gaze, cărbuni, derivați din petrol). Ce nu știu mulți este că tot ceea 
ce înseamnă producţie, transport şi construcţie în această lume se face cu emisie de C02. De la haine la aparate 
casnice, de la mâncarea gătită la apa îmbuteliată, totul presupune o activitate ce e însoțită de eliberarea de CO2, din 
care majoritatea provine din arderea de combustibili fosili. Vorba proverbului, nu iese fum fără foc...” 


Din păcate puţină lume realizează că "taxa pe carbon” este de fapt, o revenire la vechiul impozit pe "fumărit” din 
vremea fanarioţilor, când puterea suzerană de la Istanbul l-a impus ca să facă bani pentru războaie. Imperiul 
otoman își scotea banii de la vasali, inclusiv de la Ţările Române, care erau un fel de colonii politico-economice 
turcești. "Fumăritul” era perceput în Ţara Românească și în Moldova, în secolul XVII, pe fiecare coş de fum al caselor 
țărănești, respectiv pe fiecare casă, mai precis, pe casa în care se făcea foc. Acest impozit mai era cunoscut și sub 
denumirea de "coșărit”. Fumăritul ca și actuala "taxă de carbon” era un impozit de capitaţie, adică un impozit, sub 
formă de cote fixe, perceput, în evul mediu târziu, pe fiecare cap de locuitor. Persoana care încasa fumăritul purta 
denumirea de ”fumărar”. În Letopiseţul Țării Moldovei, cronicarul lon Neculce se referă, pe la 1740, la domnitorii 
care au pus ca dare fumăritul: "Vasilie-vodă, după ce au luat domnia de la Țarigrad, s-au rugat viziriului să lasă țara 
de bir trii ani, și altriili anu să de birul țărâi o dată... Şi au scos atunce pre ţară fumărit, câte un leu de casă. 
Ştefăniță-vodă vrând odată să scoată fumărit pe ţară câte şase orți de casă, și înainte vreme era obicei de da numai 
câte un leu de casă, iar Toma vornicul și cu Iordachi, frate-său, Cantacozineștii nu-l lăsa să-l scoată mai mult decât 
un leu și-i dzice să nu facă obicei nou, că nu-i bine”. Conform lucrării „Descrierea Moldovei” scrisă la începutul 
secolului XVIII de Dimitrie Cantemir, fiecare casă ţărănească plătea, în vreme de pace, pentru trebuințele țării, 80 de 
aspri, adică un florin, dajdie numită "fumărit”; în vreme de război, un taler împărătesc sau 120 aspri, iar la vreme de 
mai mare nevoie, un galben, care preţuia atunci 200 aspri. Deci istoria se reîntoarce, iar "taxa de carbon” este în 
esență vechiul "fumărit”, o nouă invenţie a puterii suzerane, de control și jecmănire a popoulaţiilor supuse? Atunci, 
centrul puterii suzerane era Istanbul, azi simbolic este Bruxellul. Nimic nu se schimbă în istorie când e vorba de 
impozite inventate. "Taxa pe carbon” ne îndreaptă spre un tip de impozitare specific evului mediu fanariot. 

Senatorul Claudiu Târziu invitat la emisiunea „Culisele Statului Paralel” 

Şeful oștirii, gen. Vlad, spune că Armata NU ar mai lucra cu ofițeri și gradați care promovează suveranismul / Cum s-a 
produs ideologizarea Armatei (https://r3media.ro/seful-ostirii-gen-vlad-spune-ca-armata-nu-ar-mai-lucra-cu-ofiteri-si- 
gradati-care-promoveaza-suveranismul-ideologizare-armata/) 


Generalul-locotenent Gheorghiță Vlad, șeful Statului Major al Apărării, susține că Armata Română nu 
ar mai avea curaj să lucreze cu... 


Read more » (https://r3media.ro/seful-ostirii-gen-vlad-spune-ca-armata-nu-ar-mai-lucra-cu-ofiteri-si-gradati-care- 
promoveaza-suveranismul-ideologizare-armata /) 

Constantin Tuleașcă, unul dintre marii neurochirurgi ai lumii: Rugăciunea este calea cea mai simplă spre refacerea 
celulei nervoase / Rețelele sociale sunt un drog, creează adicție imediată (https://r3media.ro/constantin-tuleasca- 
rugaciune-refacerea-celulei-nervoase-retele-drog/) 


Constantin Tuleașcă este unul dintre cei mai importanți neurochirurgi din lume. La 43 de ani, 
ieşeanul a fost deja multi... 


Read more » (https://r3media.ro/constantin-tuleasca-rugaciune-refacerea-celulei-nervoase-retele-drog/) 

Se lansează OFICIAL inițiativa pentru schimbarea Constituţiei prin Referendum: Căsătoria între un bărbat și o femeie și 
dreptul la CASH. Nume uriașe în Coaliția pentru Constituţie: Marian Munteanu, Mihail Neamţu, Dan Puric 
(https://r3media.ro/referendum-constitutie-familie-barbat-femeie-numerar-neamtu-munteanu-dan-puric/) 


Vineri, 2 februarie, va avea loc lansarea oficială iniţiativei cetățenești pentru schimbarea Constituţiei, 
prin Referendum, în cadrul unei conferinţe de... 


Read more » (https://r3media.ro/referendum-constitutie-familie-barbat-femeie-numerar-neamtu-munteanu-dan- 
puric/) 

